ICC ร่วมค้ำประกันสินเชื่อ “โตโยโบะ สห เซฟตี้ วีฟ” วงเงิน 150 ลบ.
ICC ร่วมค้ำประกันสินเชื่อ "โตโยโบะ สห เซฟตี้ วีฟ" วงเงิน 150 ลบ.
11 ม.ค. 2562

บริษัท ไอ.ซี.ซี. อินเตอร์เนชั่นแนล จำกัด (มหาชน) หรือ ICC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ด้วยคณะกรรมการบริษัทฯ ในการประชุมกรรมการบริษัท ครั้งที่ 9/2561เมื่อวันที่ 11 มกราคม 2562 ได้พิจารณาและมีมติเห็นชอบให้บริษัทฯ ร่วมค้ำประกัน บริษัท โตโยโบะ สห เซฟตี้ วีฟ จำกัด ในวงเงินสินเชื่อที่ได้รับจาก Sumitomo Mitsui Banking Corporation จำนวน 50 ล้านบาท และ Mizuho Bank, Ltd. จำนวน 50 ล้านบาท และธนาคารกรุงศรีอยุธยา จำกัด (มหาชน) หรือ BAY จำนวน 50 ล้านบาท รวมวงเงิน 150 ล้านบาท
โดยมีบริษัท โตโยโบะ จำกัด (ญี่ปุ่น) ค้ำประกันเต็มวงเงิน เพื่อให้ได้อัตราดอกเบี้ยต่ำสุด และบริษัทในเครือสหพัฒน์ในฐานะผู้ร่วมลงทุนฝ่ายไทย ร่วมค้ำประกันตามสัดส่วนการถือหุ้นฝ่ายไทย 25.00% จำนวน 37.50 ล้านบาท ให้กับบริษัท โตโยโบะ จำกัด (ญี่ปุ่น) บริษัทฯ ร่วมค้ำประกันตามสัดส่วนการลงทุน จำนวน 10,500,000.- บาท